Eneko Atxa

Eneko Atxa Azurmendi (Zornotza, Bizkaia, 1977ko irailaren 14a) euskal sukaldaria da. 

5 Michelin izar ditu bere Azurmendi eta ENEKO jatetxeei esker eta jasangarritasunarekin duen konpromisoagatik ezaguna da.

Biografia 
Sukaldean kasualitatez hasi zela dio. “Ez da bokaziozkoa. Amak eta amonak kozinatzen zuten. Gure artean garrantzi handia zuen sukaldeak, hori baitzen etxeko epizentroa eta elkartzen ginen lekua”. Hala, eskuekin zerbait egin nahi zuela bazekien: “Zerbait artisau modura, baina beste kuriositate batzuk ere banituen”.

Eneko Atxak 16 urterekin hasiko du bere ibilbide gastronomikoa Leioako Ostalaritza Eskolan (Bizkaia). Aldi berean, hainbat stage egingo du jatetxe desberdinetan, non euskal sukaldaritza tradizionala ikasi eta bere eragina jasoko duen. Ikasketa horien ondoren, jatetxe ezagunetarako bidea hartuko du, eta, apurka-apurka, sendotuz joango da bere nortasun eta estilo propioa.

Azurmendi jatetxea 
2005ean, izen handiko jatetxeetan sukaldeburu izan ondoren, bere jatetxe propioa irekitzea erabakiko du: Azurmendi.

2012an, Azurmendi jatetxeak 3 Michelin izarrak lortuko ditu. Aipamen horri esker, gainera, Espainiako hiru izardun sukaldari gazteenetariko bat bihurtuko da Eneko Atxa, 35 urterekin.

Bere Azurmendi jatetxeak, hiru Michelin izar eta izar berde batekin sarituta dagoena, bi aldiz jaso du Jatetxe jasangarrienaren saria, The World 's 50 Best zerrendaren eskutik. 

2016an JAKI(N) sortu zuen, ideien eta proiektuen egosle bat, Azurmendi jatetxean bertan kokatua dagoena. Proiektu  bizia eta plataforma bat izan nahi duena, norberaren eta besteen ezagutzatik abiatuta mundu jasangarriago bat sortzen lagunduko nahi duena, pertsonekiko, ingurumenarekiko, osasunarekiko eta gizartearekiko konpromisoa hartu nahi duena.

Sariak eta kritikak 
 2002: Egile sukaldaritzan Espainiako chef gazteenari Saria.
 2005: Azurmendi jatetxea ireki zuen Larrabetzun
 2007: Lehen Michelin izarra Azurmendirentzat.
 2010: Bigarren Michelin izarra Azurmendirentzat.
 2012: Azurmendi jatetxeak hirugarren Michelin izarra lortzen du.
 2014: Azurmendi jatetxerik jasangarriena izendatu zuen The World´s 50 Best Restaurants zerrendak.
 2015: Azurmendi Europako jatetxerik onena izendatu zuen Opinionated About Dinning (OAD) gidak eta munduko hirugarren jatetxe onena Elite Traveller aldizkariak.
 2016: Eneko Atxak 2015eko Sukalde Buru Onenaren Gastronomia Sari Nazionala irabazi zuen eta European’s Young Leader taldea osatzeko aukeratu zuten. Azurmendi munduko hamargarren jatetxe onena izendatu zuen  TripAdvisor plataformak. Jasangarritasunarekin konprometitutako ostalaritzako enpresaren sari nazionala jaso zuen Azurmendik, Espainiako Ostalaritzako Enpresen Federazioaren eskutik. Unidad Editorial taldearen Fuera de Serie argitalpenak Eneko Atxa aukeratu zuen urteko pertsonai bezala gastronomia atarian.
 2017: Michelin izar bat jasotzen du bere ENEKO jatetxeak. Azurmendi mundu mailako jatetxe onena izendatzen du Elite Traveller aldizkariak. Eneko Atxak urteko enpresariaren saria lortzen du GQ-ren eskutik.
 2018: Azurmendi munduko jatetxerik jasangarriena izendatzen du The World’s 50 Best zerrendak.
 2019: Eneko Atxak Europako urteko sukaldariaren saria jasotzen du Madrid Fusionen. The World’s 50 Best Restaurants zerrendak munduko 14. postuan kokatzen du. Eneko Atxak 2018ko Gastronomia Osasuntsuaren Sari Nazionala jasotzen du. 
 2020:  ENEKO Lisboa jatetxeak lehen Michelin izarra jasotzen du. Azurmendi eta ENEKO jatetxeak izar berde bana lortzen dute bere jasangarritasunarekiko konpromisoagatik.
 2021: Eneko Atxak Repsol Gidaren ‘Eguzki Jasangarria’ sari berria jasotzen du. Azurmendik, Jasangarritasunaren saria jasotzen du Madrid Fusion-en eskutik.
 2022: Eneko Atxak 2022ko ‘MadBlue Cinco Océanos’ saria jasotzen du jasangarritasunean egindako lanagatik. Eneko Atxa, jasangarritasunaren saria lortzen du Gentleman aldizkariaren eskutik. Azurmendik 10 urte jarraian betetzen ditu 3 Michelin izarrekin.

Erreferentziak

Kanpo estekak 
 Eneko Atxaren Azurmendi jatetxea   
 Elkarrizketa Argian 
 Elkarrizketa Euskonews Gaztean 

Euskal Herriko sukaldariak
Zornotzarrak